Morgendagens uundværlige hjælpemidler bliver måske opfundet i denne uge på Aalborg Universitet. Her afvikler Ungdommens Naturvidenskabelige Forening nemlig sommercamp med fokus på de såkaldte app?s til mobiltelefoner. - Normalt sidder jeg derhjemme og arbejder alene foran computeren. Her sidder jeg sammen med en masse andre, der har den samme interesse som mig. Det er helt vildt fedt, også fordi man lærer en helt masse nyt, siger Peter Mortensen der til dagligt går på en HTX-uddannelse. Og netop unge på ungdomsuddannelser er målgruppen for kampen på Aalborg Universitet der har fundet sted siden 2002. - Vores mål er at give unge et indblik i, hvad naturvidenskaben har at byde på. I løbet af en uge kan de snuse til, hvordan livet på et universitet er, og så håber vi da nogen af dem vælger at gå den vej, siger Henrik Karlsen der er co-koordinator på UNF, Software Development Camp som kurset hedder.
Cola og chips i stride strømme, men også teknologi på højeste niveau ved softwarekamp i Aalborg.